— Адмова ва ўзбуджэнні крымінальнай справы па маёй заяве ў чарговы раз сведчыць, што супраць мяне была здзейснена правакацыя. І названая грамадзянка з’яўляецца непасрэднай дзеючай асобай гэтай правакацыі. Бо ва ўсіх дакументах гэтая жанчына праходзіць пад прозвішчам Тарасава з ініцыяламі Т.Н. Атрымоўваецца, што нават у міліцыі не ведаюць поўнае імя і імя па бацьку гэтай грамадзянкі. Такім чынам, без праверкі дакументаў для ўстанаўлення сапраўднай асобы жанчыны яна была адпушчаная і знікла ў невядомым накірунку, а мяне чатыры гадзіны трымалі ў пастарунку і абшуквалі па абвінавачванні ў асабліва цяжкім злачынстве.